ΑΝΟΝΙΣΜΟΣ (ΕΟΚ) αριθ. 494/86 ΤΟΥ ΣΥΜΒΟΥΛΙΟΥ της 25ης Φεβρουαρίου 1986 για τον καθορισμό της αρχικής ποσόστωσης, κατά την εισαγωγή στην Πορτογαλία, κρέατος κατοικίδιων κουνελιών προελεύσεως τρίτων χωρών

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, και ιδίως το άρθρο 234 παράγραφος 2, την πρόταση της Επιτροπής, Εκτιμώντας: ότι το άρθρο 245 της πράξης προσχώρησης προβλέπει ότι η Πορτογαλική Δημοκρατία μπορεί να εφαρμόζει, μέχρι τις 31 Δεκεμβρίου 1992, ποσοτικούς περιορισμούς κατά την εισαγωγή, προελεύσεως τρίτων χωρών, προϊόντων που αναφέρονται στο παράρτημα ΧΧΙ της πράξης, και ιδίως για το κρέας κατοικιδίων κουνελιών της κλάσης 02.04 του κοινού δασμολογίου- ότι η εφαρμογή του άρθρου 245 της πράξης προσχώρησης από την Πορτογαλική Δημοκρατία προϋποθέτει τον καθορισμό της αρχικής ποσόστωσης για το εν λόγω προϊόν- ότι, βάσει των διαθέσιμων πληροφοριών, η εφαρμογή των κριτηρίων που καθορίζονται στο άρθρο 245 της πράξης προσχώρησης οδηγεί στον καθορισμό αυτής της ποσόστωσης στο επίπεδο που αναφέρεται στον παρόντα κανονισμό- ότι ο παρών κανονισμός εφαρμόζεται στο σύνολο των τρίτων χωρών, με την επιφύλαξη, εξάλλου, των πρωτοκόλλων που θα συναφθούν με τις προτιμησιακές τρίτες χώρες σύμφωνα με το άρθρο 366 της πράξης προσχώρησης ή των μεταβατικών μέτρων που αναφέρονται στο άρθρο 367- ότι θα πρέπει, ωστόσο, να προβλεφθεί ότι οι ποσότητες που προκύπτουν από τους ποσοτικούς περιορισμούς που καθορίζονται κατ' εφαρμογή των άρθρων αυτών περιλαμβάνονται σ' αυτές που ισχύουν για το σύνολο των τρίτων χωρών δυνάμει του παρόντος κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Η αρχική ποσόστωση που προβλέπεται στο άρθρο 245 της πράξης προσχώρησης, η οποία εφαρμόζεται από την Πορτογαλική Δημοκρατία κατά την εισαγωγή, προελεύσεως τρίτων χωρών, του κρέατος και των βρώσιμων σφαγίων κατοικιδίων κουνελιών της διάκρισης 02.04 Α του κοινού δασμολογίου, καθορίζεται σε 210 τόνους. 2. Για την περίοδο από την 1η Μαρτίου έως τις 31 Δεκεμβρίου 1986, η ποσόστωση που αναφέρεται στην παράγραφο 1 ελαττώνεται κατά ένα έκτο. 3. Όσον αφορά τις προτιμησιακές τρίτες χώρες, στην περίπτωση που τα πρωτόκολλα που αναφέρονται στο άρθρο 366 της πράξης προσχώρησης ή, ελλείψει αυτών, τα αυτόνομα μέτρα που λαμβάνονται βάσει του άρθρου 367 της εν λόγω πράξης, προβλέπουν ποσοτικούς περιορισμούς, οι ποσότητες που προκύπτουν από την εφαρμογή των προαναφερομένων διατάξεων καθορίζονται πριν από τον καθορισμό των ποσοτήτων για τις άλλες τρίτες χώρες, τηρουμένης της παραγράφου 1.

Άρθρο 2

Οι λεπτομέρειες εφαρμογής του καθεστώτος ποσοστώσεων που αναφέρεται στο άρθρο 245 της πράξης προσχώρησης, θεσπίζονται, εφόσον χρειαστεί, σύμφωνα με τη διαδικασία που προβλέπεται στο άρθρο 17 του κανονισμού (ΕΟΚ) αριθ. 2777/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του κρέατος πουλερικών (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2)- αρμόδια είναι η συνιστώμενη από αυτόν τον κανονισμό επιτροπή διαχείρισης.

Άρθρο 3

Ο παρών κανονισμός αρχίζει να ισχύει την 1η Μαρτίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 25 Φεβρουαρίου 1986. Για το Συμβούλιο Ο Πρόεδρος Γ. ΒΡΑΚΣ

(1) ΕΕ αριθ. L 282 της 1. 11. 1975, σ. 77. (2) ΕΕ αριθ. L 362 της 31. 12. 1985, σ. 8.